Микеланджело Буонароти
Да те съзре във всичко иска взора…

Превод от италиански: Драгомир Петров, 1970

chitanka.info

Да те съзре във всичко иска взора…[0]

Да те съзре във всичко иска взора

Щом смъртна хубост с огън ме обземе,

то твоят огън моя ще поеме

и в твоя ще горя без миг умора.

О, Господи, молба към теб ще сторя:

смени гнетящото и сляпо бреме,

обнова в ум и щение навреме

налей, в оскъдната цена, в позора.

Ти прати тук душата ми нетленна

и в тази плът все още слаба, морна

я въплъти със участта й строга.

Нима съдбата ни е неизменна?

Бедняк без милостта ти животворна,

аз знам: съдба променя се от Бога.

[0] С този сонет — драматичен, пълен с искрено страдание и дълбока вяра, започва поредица от стихотворения, с които поетът се подготвя за смъртта и които биват прекъснати от смъртта. По сила и дълбочина те се нареждат до най-хубавото в поезията на Микеланджело, съперничейки на сонетите за нощта и огъня. Нашето факсимиле показва един лист с ръкопис на сонета и откъси от други творби. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.